ອະ​ດີດ ນາ​ຍົກ ປາ​ກິ​ສ​ຖານ ໄດ້​ຮັບ​ອະ​ນຸ​ຍາດ ໃຫ້​ເດີນ​ທາງ ໄປ​ປິ່​ນ​ປົວ​ສຸ​ຂະ​ພາບ ໃນ​ຕ່າງ​ປະ​ເທດ 
ການ​ຕັດ​ສິນ​ໄດ້​ອະ​ນຸ​ຍາດ​ທ່ານ ຊາ​ຣິ​ຟ 4 ອາ​ທິດ​ເພື່ອ​ທຳ​ການ​ປິ່ນ​ປົວ​ສຸ​ຂະ​ພາບ​ໃນ​ຕ່າງ​ປະ​ເທດ ແລະ ໄລ​ຍະ​ເວ​ລາ​ກໍ​ສາ​ມາດ​ຕໍ່​ອອກ​ໄປ​ໄດ້​ຕາມ​ການ​ແນ​ນຳ​ຂອງ​ແພດໝໍ.
ສານແຫ່ງນຶ່ງໃນ ປາກິສຖານ ໄດ້ອະນຸຍາດໃຫ້ອະດີດນາຍົກລັດຖະມົນຕີ ຜູ້ກຳລັງເຈັບປ່ວຍ ທ່ານ ນາວາສ ຊາຣິຟ ເດີນທາງໄປຕ່າງປະເທດເປັນເວລາ 4 ອາທິດສຳລັບການປິ່ນປົ່ວສຸຂະພາບ ທ່ານ ຊາຣິຟ ອາຍຸ 69 ປີ, ໄດ້ຖືກຕັດສິນຂັງຄຸກ 7 ປີໂດຍສານຕໍ່ຕ້ານການສໍ້ລາດບັງຫຼວງໃນປີ 2018 ສຳລັບການສໍ້ລາດບັງຫຼວງ ແລະ ຟອກເງິນ ແຕ່ບັນດາແພດໝໍໄດ້ກ່າວວ່າ ສຸຂະພາບຂອງທ່ານໄດ້ຊຸດໂຊມລົງຍ້ອນທ່ານໄດ້ປະສົບຈາກໂຣກແຊກຊ້ອນຫຼາຍຢ່າງ ສານຂັ້ນສູງໃນເມືອງ ລາຮໍ ໄດ້ສັ່ງລັດຖະບານໃນວັນເສົາວານນີ້ ໃຫ້ເອົາຊື່ຂອງທ່ານ ຊາຣິຟ ອອກຈາກລາຍຊື່ທີ່ເອີ້ນວ່າ “Exit Control List” ທີ່ຫ້າມຄົນ ຫຼື ນັກໂທດຈາກການເດີນທາງອອກຈາກປະເທດ ການຕັດສິນໄດ້ອະນຸຍາດທ່ານ ຊາຣິຟ 4 ອາທິດເພື່ອທຳການປິ່ນປົວສຸຂະພາບໃນຕ່າງປະເທດ ແລະ ໄລຍະເວລາກໍສາມາດຕໍ່ອອກໄປໄດ້ຕາມການແນນຳຂອງແພດໝໍ ອະດີດນາຍົກລັດຖະມົນຕີໄດ້ຖືກປະກັນຕົວອອກມາໃນເດືອນແລ້ວນີ້ ຕາມການອະນຸຍາດທາງການແພດ ແຕ່ທະນາຍຄວາມຂອງທ່ານໄດ້ໂຕ້ແຍ້ງວ່າ ການບໍ່ສະບາຍຂອງທ່ານ ໄດ້ຮຽກຮ້ອງໃຫ້ທ່ານປຶກສາກັບແພດໝໍປະຈຳຂອງທ່ານທີ່ມີຫ້ອງການໃນນະຄອນຫຼວງ ລອນດອນ ປະເທດ ອັງກິດ ແຜນການເດີນທາງຂອງທ່ານ ຊາຣິຟ ແມ່ນຍັງບໍ່ເປັນທີ່ຮູ້ຈັກເທື່ອ ລັດຖະບານ ປາກິສຖານ ໄດ້ຂໍໃຫ້ທ່ານ ຊາຣິຟ ວາງເງິນຄ້ຳປະກັນໃນຮູບແບບຂອງ “ການຄ້ຳປະກັນ” ເພື່ອເຮັດໃຫ້ແນ່ໃຈວ່າທ່ານຈະເດີນທາງກັບບ້ານ ຫຼັງຈາກໄດ້ຮັບການປິ່ນປົວ ແລະ ຮັບໂທດຂັງຄຸກຂອງທ່ານ ນອກເໜືອຈາກການປະເຊີນກັບຄະດີການສໍ້ລາດບັງຫຼວງອື່ນໆຕໍ່ທ່ານທີ່ກຳລັງດຳເນີນຢູ່ ແຕ່ພັກຝ່າຍຄ້ານ ມຸສລິມ ຫຼີກ ເອັນ ປາກິສຖານ (Pakistan Muslim League-N Party) ຂອງທ່ານ ຊາຣິຟ ໄດ້ປະຕິເສດທີ່ຈະມອບເງິນຄ້ຳປະກັນ ແລະ ໃນທາງກົງກັນຂ້າມໄດ້ເຂົ້າຫາສານ ເພື່ອຕໍ່ຕ້ານເງື່ອນໄຂການອະນຸຍາດເດີນທາງເທື່ອນຶ່ງຂອງລັດຖະບານ ແລະ ໄດ້ປະສົບຄວາມສຳເລັດໃນການບັນເທົາການພິຈາລະນາຄະດີສຳລັບຜູ້ນຳຂອງເຂົາເຈົ້າ ລັດຖະບານຂອງນາຍົກລັດຖະມົນຕີ ອິມຣານ ຄານ ໄດ້ຢືນຢັດວ່າເຂົາເຈົ້າຢາກໄດ້ການຮັບປະກັນຈາກທ່ານ ຊາຣິຟ ເພາະວ່າສະມາຊິກຫ້າຄົນໃນຄອບຄົວຂອງທ່ານ, ລວມທັງລູກຊາຍສອງຄົນ, ກ່ອນໜ້ານີ້ໄດ້ເດີນທາງອອກຈາກ ປາກິສຖານ ແລະ ບໍ່ໄດ້ກັບຄືນມາຂຶ້ນສານໃນຄະດີສໍ້ລາດບັງຫຼວງຕໍ່ເຂົາເຈົ້າ ຄອບຄົວຂອງທ່ານ ຊາຣິຟ ໄດ້ປະຕິເສດຂໍ້ກ່າວຫາສໍ້ລາດບັງຫຼວງ ດັ່ງກັບການຖືກກະຕຸ້ນຈາກການເມືອງ ທ່ານ ຊາຣິຟ ໄດ້ຖືກສານສູງສຸດບັງຄັບໃຫ້ລົງຈາກຕຳແນ່ງນາຍົກລັດຖະມົນຕີເມື່ອປີ 2017 ສຳລັບການບໍ່ປະກາດຊັບສິນໃນຕ່າງປະເທດຂອງທ່ານ ໃນເອກະສານການສະເໜີຊື່ເລືອກຕັ້ງຂອງທ່ານ